In nomine sancte et individue Trinitatis, ego Willelmus Autissiodorensis episcopus, notum volumus fieri tam presentibus quam futuris, quod cum Willelmus capellanus de Oona minutas decimas de Monbustel, et de Vancellis, et de Faiel, quas milites tenebant, propriis sumptibus acquisisset, ante nos veniens, eas in manu nostra resignavit. Nos vero pietatis et precum ejusdem Willelmi intuitu, predictas decimas donavimus et concessimus ecclesie B. Mariani Autissiodorensis, et fratribus ibidem Deo servientibus, pacifice et quiete in perpetuum possidendas, et de ipsis Milonem abbatem ipsius ecclesie investivimus. Quod ut ratum, etc. Hujus rei testes sunt magister Odo canonicus S. Petri, Gaudricus capellanus S. Lupi, Willelmus nepos meus, magister Fromundus, Villelmus capellanus. Actum Autissiodori, anno a Verbo incarnato, M. C. LXXXI.